CELEX: 52022PC0079
Language: bg
Date: 2022-03-04
Title: Предложение за РЕШЕНИЕ НА СЪВЕТА относно позицията, която да бъде заета от името на Европейския съюз в рамките на Съвместния комитет на ЕИП във връзка с изменението на приложение IX (Финансови услуги) и Протокол 37 (съдържащ списъка, предвиден в член 101) към Споразумението за ЕИП. (Участие на членуващите в ЕИП държави от ЕАСТ в експертната група на държавите членки по финансирането за устойчиво развитие)

ЕВРОПЕЙСКА КОМИСИЯ
            Брюксел, 4.3.2022
            COM(2022) 79 final
            2022/0057(NLE)
            
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюз в рамките на Съвместния комитет на ЕИП във връзка с изменението на приложение IX (Финансови услуги) и Протокол 37 (съдържащ списъка, предвиден в член 101) към Споразумението за ЕИП. (Участие на членуващите в ЕИП държави от ЕАСТ в експертната група на държавите членки по финансирането за устойчиво развитие) 
            (текст от значение за ЕИП)
            
               
         
         
            
               ОБЯСНИТЕЛЕН МЕМОРАНДУМ
            
            
               1.Предмет на предложението
            
            
               Настоящото предложение се отнася до решението за установяване на позицията, която да бъде заета от името на Съюза в рамките на Съвместния комитет на ЕИП във връзка с предвиденото приемане на Решението на Съвместния комитет относно изменение на приложение IX (Финансови услуги) и Протокол 37 (съдържащ списъка, предвиден в член 101) към Споразумението за ЕИП
            
            
               2.Контекст на предложението
            
            
               2.1.Споразумението за ЕИП
            
            
               Споразумението за Европейското икономическо пространство („Споразумението за ЕИП“) гарантира равни права и задължения в рамките на вътрешния пазар за гражданите и икономическите оператори в ЕИП. В него се предвижда включването на законодателството на ЕС, обхващащо четирите свободи, в тридесетте държави от ЕИП, включващи държавите — членки на ЕС, Норвегия, Исландия и Лихтенщайн. Освен това Споразумението за ЕИП обхваща сътрудничеството в други важни области, като научноизследователската и развойната дейност, образованието, социалната политика, околната среда, защитата на потребителите, туризма и културата, наричани заедно „съпътстващи и хоризонтални“ политики. Споразумението влезе в сила на 1 януари 1994 г. Европейският съюз заедно със своите държави членки е страна по Споразумението.
            
            
               2.2.Съвместен комитет на ЕИП
            
            
               Съвместният комитет на ЕИП отговаря за управлението на Споразумението за ЕИП. Той е форум за обмен на мнения, свързани с функционирането на Споразумението за ЕИП. Той приема решенията си с консенсус. 
            
            
               2.3.Предвиденият акт на Съвместния комитет на ЕИП
            
            
               Очаква се Съвместният комитет на ЕИП да приеме решението на Съвместния комитет на ЕИП („предвидения акт“) във връзка с изменението на приложение IX (Финансови услуги) и Протокол 37 (съдържащ списъка, предвиден в член 101) към Споразумението за ЕИП.
            
            
               Целта на предвидения акт е Регламент (ЕС) 2019/2088 на Европейския парламент и на Съвета от 27 ноември 2019 г. относно оповестяването на информация във връзка с устойчивостта в сектора на финансовите услуги
                  1
                и Регламент (ЕС) 2020/852 на Европейския парламент и на Съвета от 18 юни 2020 г. за създаване на рамка за улесняване на устойчивите инвестиции и за изменение на Регламент (ЕС) 2019/2088
                  2
                да бъдат включени в Споразумението за ЕИП.
            
            
               Предвиденият акт ще бъде обвързващ за страните в съответствие с членове 103 и 104 от Споразумението за ЕИП. 
            
            
               3.Позиция, която да се заеме от името на Съюза
            
            
               Комисията представя проекта на решение на Съвместния комитет на ЕИП пред Съвета, който да го приеме като позиция на Съюза. След като бъде приета, позицията следва да бъде представена пред Съвместния комитет на ЕИП възможно най-скоро.
            
            
               С приложеното решение на Съвместния комитет на ЕИП се въвеждат права на участие на членуващите в ЕИП държави от ЕАСТ в работата на управителен орган на Съюза, а именно експертната група на държавите членки по финансирането за устойчиво развитие, което надхвърля това, което може да се счита за чисто техническо адаптиране по смисъла на Регламент № 2894/94 на Съвета. Поради това позицията на Съюза следва да бъде определена от Съвета.
            
            
               4.Правно основание
            
            
               4.1.Процесуалноправно основание
            
            
               4.1.1.Принципи
            
            
               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението.
            
         
         
            
               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат задължителен характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  3
               .
            
            
               4.1.2.Приложение в конкретния случай
            
            
               Съвместният комитет на ЕИП е орган, създаден със споразумение, а именно Споразумението за ЕИП. Актът, който Съвместният комитет на ЕИП има за задача да приеме, представлява акт с правно действие. Предвиденият акт ще бъде задължителен по силата на международното право в съответствие с членове 103 и 104 от Споразумението за ЕИП. 
            
            
               Предвиденият акт не допълва, нито изменя институционалната рамка на Споразумението. Поради това процесуалноправното основание за предложеното решение е член 218, параграф 9 от ДФЕС във връзка с член 1, параграф 3 от Регламент (ЕО) № 2894/94 на Съвета относно условията за прилагане на Споразумението за Европейското икономическо пространство.
            
            
               4.2.Материалноправно основание
            
            
               4.2.1.Принципи
            
            
               Материалноправното основание за решение съгласно член 218, параграф 9 от ДФЕС във връзка с член 1, параграф 3 от Регламент № 2894/94 на Съвета зависи преди всичко от материалноправното основание на правния акт на ЕС, който следва да бъде включен в Споразумението за ЕИП. 
            
            
               Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на това, което се изисква от основната или преобладаващата цел или част.
            
            
               4.2.2.Приложение в конкретния случай
            
            
               Основната цел и съдържание на предвидения акт са свързани със сближаването на законодателствата и осигуряването на функционирането на вътрешния пазар. Поради това материалноправното основание за предложеното решение е член 114 от Договора за функционирането на Европейския съюз.
            
            
               4.3.Заключение
            
            
               Правното основание за предложеното решение следва да бъде член 114 във връзка с член 218, параграф 9 ДФЕС и член 1, параграф 3 от Регламент № 2894/94 на Съвета относно условията за прилагане на Споразумението за Европейското икономическо пространство.
            
            
               5.Публикуване на предвидения акт
            
            
               Тъй като с акта на Съвместния комитет на ЕИП ще се измени приложение IX (Финансови услуги) и Протокол 37 (съдържащ списъка, предвиден в член 101) към Споразумението за ЕИП., целесъобразно е той да бъде публикуван в Официален вестник на Европейския съюз след приемането му.
            
            
            
            
               2022/0057 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               относно позицията, която да бъде заета от името на Европейския съюз в рамките на Съвместния комитет на ЕИП във връзка с изменението на приложение IX (Финансови услуги) и Протокол 37 (съдържащ списъка, предвиден в член 101) към Споразумението за ЕИП. 
                  
                  (Участие на членуващите в ЕИП държави от ЕАСТ в експертната група на държавите членки по финансирането за устойчиво развитие) 
               
         
         
            
               (текст от значение за ЕИП)
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,
            
            
               като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  4
               , и по-специално член 1, параграф 3 от него, 
            
            
               като взе предвид предложението на Европейската комисия,
            
            
               като има предвид, че:
            
            
               (1)Споразумението за Европейското икономическо пространство
                  5
                („Споразумението за ЕИП“) влезе в сила на 1 януари 1994 г. 
            
            
               (2)В съответствие с член 98 от Споразумението за ЕИП Съвместният комитет на ЕИП, създаден по силата на Споразумението за ЕИП („Съвместният комитет на ЕИП“), може да реши да измени, inter alia, приложение IX (Финансови услуги) и Протокол 37 (съдържащ списъка, предвиден в член 101) към Споразумението за ЕИП.
            
            
               (3)Регламент (ЕС) 2019/2088 на Европейския парламент и на Съвета
                  6
                следва да бъде включен в Споразумението за ЕИП.
            
            
               (4)Регламент (ЕС) 2020/852 на Европейския парламент и на Съвета
                  7
                следва да бъде включен в Споразумението за ЕИП.
            
            
               (5)Приложение IX и Протокол 37 към Споразумението за ЕИП следва да бъдат съответно изменени,
            
            
               (6)Следователно позицията на Съюза в рамките на Съвместния комитет на ЕИП следва да се основава на приложения проект на решение на Съвместния комитет на ЕИП,
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               Позицията, която трябва да се заеме от името на Съюза в рамките на Съвместния комитет на ЕИП във връзка с изменението на приложение IX (Финансови услуги) и Протокол 37 (съдържащ списъка, предвиден в член 101), се основава на проекта на решение на Съвместния комитет на ЕИП, приложен към настоящото решение.
            
            
            
               Член 2
            
            
               Настоящото решение влиза в сила в деня на приемането му.
            
            
               Съставено в Брюксел на […] година.
            
            
               
                     За Съвета
               
            
         
         
            
               
                     Председател
               
            
         
         
            
                  
                     (1)
                  
                        OВ L 317, 9.12.2019 г., стр. 1.
               
               
                  
                     (2)
                  
                        OВ L 198, 22.6.2020 г., стр. 13.
               
               
                  
                     (3)
                  
                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64. 
               
               
                  
                     (4)
                  
                        ОВ L 305, 30.11.1994 г., стр. 6.
               
               
                  
                     (5)
                  
                        ОВ L 1, 3.1.1994 г., стр. 3. 
               
               
                  
                     (6)
                  
                        Регламент (ЕС) 2019/2088 на Европейския парламент и на Съвета от 27 ноември 2019 година относно оповестяването на информация във връзка с устойчивостта в сектора на финансовите услуги (ОВ L 317, 9.12.2019 г., стр. 1).
               
               
                  
                     (7)
                  
                        Регламент (ЕС) 2020/852 на Европейския парламент и на Съвета от 18 юни 2020 г. за създаване на рамка за улесняване на устойчивите инвестиции и за изменение на Регламент (ЕС) 2019/2088 (OВ L 198, 22.6.2020 г., стр. 13).
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 4.3.2022
            COM(2022) 79 final
            
            ПРИЛОЖЕНИЕ
            към
            Предложение за РЕШЕНИЕ НА СЪВЕТА
            относно позицията, която да бъде заета от името на Европейския съюз в рамките на Съвместния комитет на ЕИП във връзка с изменението на приложение IX (Финансови услуги) и Протокол 37 (съдържащ списъка, предвиден в член 101) към Споразумението за ЕИП. (Участие на членуващите в ЕИП държави от ЕАСТ в експертната група на държавите членки по финансирането за устойчиво развитие) 
            
               
         
         
            
               ПРИЛОЖЕНИЕ 
            
            
               РЕШЕНИЕ НА СЪВМЕСТНИЯ КОМИТЕТ НА ЕИП
            
            
               за изменение на приложение IX (Финансови услуги) и на Протокол 37 (съдържащ списъка, предвиден в член 101) към Споразумението за ЕИП
            
            
               СЪВМЕСТНИЯТ КОМИТЕТ НА ЕИП,
            
            
               като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
            
            
               като има предвид, че:
            
            
               (1)Регламент (ЕС) 2019/2088 на Европейския парламент и на Съвета от 27 ноември 2019 г. относно оповестяването на информация във връзка с устойчивостта в сектора на финансовите услуги
                  1
                следва да бъде включен в Споразумението за ЕИП.
            
            
               (2)Регламент (ЕС) 2020/852 на Европейския парламент и на Съвета от 18 юни 2020 г. за създаване на рамка за улесняване на устойчивите инвестиции и за изменение на Регламент (ЕС) 2019/2088
                  2
                следва да бъде включен в Споразумението за ЕИП.
            
            
               (3)Поради това приложение IX и Протокол 37 към Споразумението за ЕИП следва да бъдат съответно изменени.
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               След точка 31нб (Делегиран регламент (ЕС) 2019/1851 на Комисията) от приложение IX към Споразумението за ЕИП се вмъква следното:
            
            
               „31o.32019 R 2088: Регламент (ЕС) 2019/2088 на Европейския парламент и на Съвета от 27 ноември 2019 г. относно оповестяването на информация във връзка с устойчивостта в сектора на финансовите услуги (ОВ L 317, 9.12.2019 г., стр. 1), изменен с:
            
            
               —32020 R 0852: Регламент (ЕС) 2020/852 на Европейския парламент и на Съвета от 18 юни 2020 г. (ОВ L 198, 22.6.2020 г., стр. 13).
            
            
               За целите на настоящото споразумение разпоредбите на този регламент се четат със следните адаптации:
            
            
               а)по отношение на държавите от ЕАСТ дерогациите, предвидени в член 4, параграфи 3 и 4, се прилагат от датата на влизане в сила на Решение на Съвместния комитет на ЕИП №.../... от [настоящото решение] или от дата, определена съгласно националното право, не по-късно от 12 месеца след това;
            
            
               б)в член 20 по отношение на държавите от ЕАСТ:
            
            
               а)във втори параграф думите „от 10 март 2021 г.“ се четат „от датата на влизане в сила на Решение на Съвместния комитет на ЕИП №.../... от [настоящото решение] или от дата, определена съгласно националното право, не по-късно от 12 месеца след това“;
            
            
               б)в трети параграф думите „от 1 януари 2022 г.“ се четат „от датата на влизане в сила на Решение на Съвместния комитет на ЕИП №.../... от [настоящото решение] или от дата, определена съгласно националното право, не по-късно от 12 месеца след това“.
            
         
         
            
               „31п.32020 R 0852: Регламент (ЕС) 2020/852 на Европейския парламент и на Съвета от 18 юни 2020 г. за създаване на рамка за улесняване на устойчивите инвестиции и за изменение на Регламент (ЕС) 2019/2088 (OВ L 198, 22.6.2020 г., стр. 13).
            
            
               За целите на настоящото споразумение разпоредбите на този регламент се четат със следните адаптации:
            
            
               а)в член 13, параграф 1 думите „правото на Съюза“ се заменят с думите „Споразумението за ЕИП“;
            
            
               б)в член 27, параграф 2, по отношение на държавите от ЕАСТ думите „от 1 януари 2022 г.“ се четат „от датата на влизане в сила на Решение на Съвместния комитет на ЕИП №.../... от [настоящото решение] или от дата, определена съгласно националното право, не по-късно от 12 месеца след това“.
            
            
               Член 2
            
            
               В Протокол 37 към Споразумението за ЕИП се добавя следната точка:
            
            
               „43.Експертна група на държавите членки по финансирането за устойчиво развитие (Регламент (ЕС) 2020/852)“.
            
            
               Член 3
            
            
               Текстовете на регламенти (ЕС) 2018/2088 и (ЕС) 2018/852 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
            
            
               Член 4
            
            
               Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП
                  3*.
            
            
               Член 5
            
            
               Настоящото решение се публикува в раздела за ЕИП и в притурката за ЕИП към Официален вестник на Европейския съюз.
            
            
               Съставено в Брюксел на […] година.
            
            
               
                     За Съвместния комитет на ЕИП
               
               
                     Председател
               
               
                     [...]
               
               
               
               
                     Секретари
               
            
         
         
            
               
                     на Съвместния комитет на ЕИП
               
               
                     [...]
               
            
         
         
            
                  
                     (1)
                  
                        OВ L 317, 9.12.2019 г., стр. 1.
               
               
                  
                     (2)
                  
                        OВ L 198, 22.6.2020 г., стр. 13.
               
               
                  
                     (3)
                  *
                        [Без отбелязани конституционни изисквания.] [С отбелязани конституционни изисквания.]